laion/Wikipedia-Exotic huggingface dataset:
ריאל עומאני

ריאל עומאני (ערבית: ريال عماني, תקן ISO 4217: OMR) הוא המטבע בעומאן. הוא מחולק ל-100 באיסה (או גם באיזה, בערבית: بيسة). המטבע הרשמי של עומאן ב-1970 היה הריאל הסעידי. הריאל הסעידי החליף את רופי המפרץ הפרסי והיה שווה בערכו ללירה שטרלינג והוחלף בשער של כ-21 רופי המפרץ הפרסי לריאל סעידי אחד. הריאל הסעידי היה מחולק ל-1000 באיסה. ב-1973, הוחלף שמו של הריאל הסעידי לריאל עומאני. שם המטבע שונה בעקבות שינוי שם המדינה. ערכו של הריאל העומני 8.7 ש"ח (נכון לשנת 2020) והמטבע השלישי בחוזקתו בעולם, אחרי דינר כוויתי ודינר בחרייני ולפני דינר ירדני ולירה שטרליג (פאונד) מדיה וקבצים בנושא ריאל עומאני בוויקישיתוף העובדות של ה-CIA (נכון ל-2008) ערך זה הוא קצרמר בנושא עומאן ובנושא כלכלה. אתם מוזמנים לתרום לוויקיפדיה ולהרחיב אותו.
דלקת סימפונות כרונית

דלקת סמפונות כרונית (באנגלית: Chronic bronchitis) היא דלקת כרונית של הסימפונות, הנמנית עם קבוצת מחלות הCOPD. מאפייניה העיקריים הם שיעול במשך כחודשיים עד שלושה בשנה, במשך למעלה משנתיים רצופות, אחרי חשיפה ממושכת לעישון ברוב המקרים. לרוב מאופיינת המחלה בשיעול בוקר, שהולך ומחמיר במשך הזמן. אז מתפתחת היפוקסמיה בשלב מוקדם יחסית, שמלווה ביתר לחץ דם ובאי ספיקת לב ימין. חולי דלקת הסימפונות הם לרוב סטאטיים (ולכן משמינים), בצקתיים (בשל אי ספיקת לב ימנית) והיפוקסמיים (מכונים blue blotters). דלקת סימפונות כרונית שכיחה בקרב מעשנים ובקרב אנשים שגרים בערים בהן יש זיהום אוויר ניכר. היא פוגעת לרוב בעשור החמישי לחיים. המבנה התקין של דפנות הסימפונות מכיל אפיתל, תת-ריר וסחוס. התאים מפרישים ריר על פני השעריות (Cilia) של דרכי האוויר. בדלקת סימפונות כרונית נוצרת הדלקת בדפנות הסימפונות עצמן, כשהיא מלווה בהיפרטרופיה ובהיפרפלסיה של הבלוטות מפרישות הריר. כתוצאה מכך, גדלים תאי הגביע על חשבון התאים הריסניים. המדד המצביע על העלייה ברקמת הבלוטות עצמן, Reid index, מציין את היחס בין עובי הבלוטות לעובי הסימפון; כיום אינו מצוי בשימוש קליני. בנוסף לכך, קיימים ברקמה שינויים מטפלסטיים ודיספלסטיים, עד כדי התכייבות של הברונכים כתוצאה מהדלקת. כתוצאה מהעלייה המשמעותית בהפרשת הריר, בשילוב עם עליית עובי דפנות הסימפונות, נחסמות דרכי האוויר. ברוב החולים קיימת במקביל גם נפחת המעצימה את האפקט החסימתי. עם העלייה בחסימת הסימפונות, נוצרים היפוקסיה קשה, קוצר נשימה ושיעול עם זיהומים חוזרים. הרס הרקמה גורם לעליה בלחץ הדם הריאתי, ללב ריאתי ולאי ספיקת לב ימנית. הטיפול בדלקת הסימפונות הכרונית כולל לעיתים גם טיפול אנטיביוטי עקב הסיכוי הגדול לזיהומים חוזרים. מחלת ריאות חסימתית כרונית דלקת סימפונות חריפה וירוסים וחיידקים במערכת הנשימה חסימה דלקתית של הסימפונונות הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחוזות מונטנגרו

מבחינה מנהלית, מונטנגרו מחולקת ל-24 מחוזות (Општина, אופשטינה). רק למחוז פודגוריצה יש חלוקת משנה ל-2 נפות. מדיה וקבצים בנושא מחוזות מונטנגרו בוויקישיתוף אתר איגוד המחוזות
תוכנית מפתח

תוכנית "מפתח", מיסודה של התזמורת הפילהרמונית הישראלית, הוא פרויקט להעלאת רמת החינוך וההכשרה המוזיקליים בישראל. מנהלת הפרויקט היא הפסנתרנית אירית רוב-לוי. הפרויקט נוסד בשנת 2000 ביוזמת התזמורת, וממומן בתמיכת ידידי התזמורת בארצות הברית. מטרת הפרויקט היא להתקשר עם בתי ספר (גם שאינם למוזיקה) בעזרת מפגשים בין נגני התזמורת לבין הילדים, בעיקר ביישובי פריפריה. בנוסף, מאורגנים קונצרטים מוסברים בהיכל התרבות בתל אביב עבור הילדים הלוקחים חלק בפרויקט. במסגרת פעילות הפרויקט בקונסרבטוריונים, מקיימים נגני התזמורת כיתות אמן. בנוסף, פועל פרויקט מפתח בשיתוף המרכז למוזיקה ירושלים על מנת לשפר את רמת ההוראה המוזיקלית של מורים צעירים. במסגרת זו, מוזמנים התלמידים הצעירים עם מוריהם לשורה של מפגשים בירושלים אשר כוללים כיתות אומן וסדנאות. כיתות אמן אלו שמות דגש מיוחד על דרכי הוראה לתלמידים צעירים. פרויקט מפתח נערך בשיתוף פעולה עם המדרשה למוזיקה במכללת לוינסקי לחינוך להכשרת מורים למוזיקה. לטענת התזמורת, כ-15,000 ילדים בשנה לוקחים בו חלק, כאשר התזמורת עושה מאמץ להגיע לכל האוכלוסיות השונות בישראל, בין אם יהודים, ערבים, חרדים, שכונות מצוקה ויישובי פריפריה. עמותת מאסטרו אתר האינטרנט הרשמי של תוכנית מפתח
ערפילית הלהבה

ערפילית הלהבה, מצוינת כ-NGC 2024, היא ערפילית פליטה בקבוצת הכוכבים אוריון. מרחקה מכדור הארץ הוא כ-900 עד 1,500 שנות אור. הכוכב הבהיר אלניטק, הכוכב המזרחי ביותר בחגורת אוריון, מאיר באור על-סגולי חזק לתוך הלהבה וכך מעיף אלקטרונים הרחק מענני המימן הגדולים הנמצאים שם. מרבית הזוהר נגרם כאשר אלקטרונים ומימן מיונן מתחברים מחדש. גז ואבק חשוכים נוספים נמצאים בחזית הכוכב הזוהר של הערפילית, וכך גורמים לרשת החשוכה הנראית במרכז הגז הזוהר. ערפילית הלהבה היא חלק מהענן המולקולרי של אוריון, אזור יצירת כוכבים הכולל את ערפילית אוריון וערפילית ראש הסוס המפורסמות. מדיה וקבצים בנושא ערפילית הלהבה בוויקישיתוף ערפילית פלנטרית ערפילית סופרנובה ערפילית הלהבה, בבסיס הנתונים SIMBAD לגרמי שמיים אסטרונומיים
פרס רולף שוק

פרסי רולף שוק (בשוודית: Schockprisen) נוסד ומוענק על ידי עזבונו של הפילוסוף והאמן רולף שוק (Rolf Schock;‏ 1933–1986). הפרסים הוענקו לראשונה בסטוקהולם שבשוודיה ב-1993, מדי שנתיים, ובשנים 2005–2017 הם הוענקו מדי שלוש שנים. כל זוכה מקבל סכום העומד כיום על סך 400,000 קרונה שוודית. הפרסים מוענקים בארבע קטגוריות, על פי החלטת ועדות הממונות על ידי שלוש מהאקדמיות המלכותיות השוודיות: לוגיקה ופילוסופיה - האקדמיה המלכותית השוודית למדעים מתמטיקה - האקדמיה המלכותית השוודית למדעים אמנות חזותית - האקדמיה המלכותית השוודית לאמנות מוזיקה - האקדמיה המלכותית למוזיקה של שוודיה אתר האינטרנט הרשמי של פרס רולף שוק A mathematician, a logician, a soloist and an Italian avant-gardist are awarded the Rolf Schock Prizes 2018 זוכי פרס רולף שוק ל-2018, 15 במרץ 2018, אתר פרסי רולף שוק "Rolf Schock Prize Recipients 2017", The Royal Swedish Academy of Sciences, Retrieved 15 November 2018.
קצונה מקצועית בצה"ל

המונח "קמ"א" מפנה לכאן. לערך העוסק בשנה העברית ה'קמ"א (1380–1381), ראו ה'קמ"א. קצונה מקצועית הן דרגות קצונה בצה"ל הניתנות לחייל ללא קורס קצינים על סמך לימודים אקדמיים. הדרגה ניתנת בעיקר לעתודאים אך גם לאחרים אשר השלימו לימודים אקדמיים באופן עצמאי לפני גיוסם לצבא, והתגייסו במסלול "אקדמיזציה". פקודות הצבא מגדירות קצין מקצועי כשקול לסגן בשירותו הסדיר, ולסרן בתום שלוש שנות שירות, להוציא את סמכויות השיפוט וניהול מטווחים. הבדל נוסף בין דרגות אלו לדרגות הקצונה הרגילות עניינו במדיניות ההורדה בדרגה. על-פי נוהלי הצבא, קצין מקצועי אקדמאי שחדל מלשרת במקצוע מורד מדרגתו, בחריג לכלל לפיו הורדה בדרגה היא עונש קיצוני וחריג. לרוב, קצין מקצועי אינו יכול לשרת מעל ל-3 שנים בקבע ללא ביצוע קורס קצינים; אם יעבור קורס קצינים, יקבל את הדרגה השקולה לדרגתו המקצועית, כאשר הפז"ם הנדרש לדרגה הבאה נספר לפי הדרגה המקבילה בשירות החובה, ומחצית מהפז"ם בדרגת קא"ב נספר בתור פז"ם לקבלת דרגת רס"ן. דרגות הקצינים המקצועיים הופיעו בצה"ל כבר בשנות ה-60. תחילה היו אלה דרגות של קצין משפטים וקצין רפואה שהוענקו לבוגרי העתודה האקדמית. שאר העתודאים חויבו לעבור קורס קצינים, אשר בסיומו קיבלו דרגת סגן. עתודאי שנשר מקורס הקצינים המשיך את שירותו כחוגר במעמד "חוגר אקדמאי". משנת 1979 לבוגרי העתודה שנשרו מקורס קצינים הוענקה דרגת ממלא מקום קצין. בשנות ה-80 הונהגו דרגת רב צבאי ודרגה כללית לבוגרי העתודה האקדמית - קצין מקצועי אקדמאי (קמ"א) שייתרה את הצורך להעניק דרגות זמניות לעתודאים שנשרו מקורס הקצינים. לקצינים המקצועיים לא היו סימני דרגות מיוחדים, והם ענדו סרט עם שם הדרגה על הכותפת. במחצית שנות ה-90, בוטלה דרגת ממ"ק, והונהגו סימני דרגה מיוחדים לדרגת קמ"א - פס מתכת שטוח עם עלה של זית וקלף מגולגל. בתום שירות החובה, אם לא ביצע קורס קצינים, מועלה החייל בכניסה לקבע לדרגת קצין אקדמי בכיר (קא"ב). מאז סוף שנות ה-90 ועד מחצית העשור הראשון של המאה ה-21 כלל הקצינים המקצועיים בצה"ל ענדו את סימני הדרגות של קמ"א, אך אז שוב הוחזרו סרטים מיוחדים של סימני הדרגות של: קָרָ"פּ - קצין רפואה קָרָ"ש - קצין רפואת שיניים קַמָ"ש - קצין משפטים רַבָּ"ץ - רב צבאי החל מ-2022 חיילות המשרתות במקצועות צבאיים בעלי סרטי כתף נושאות כותפות בלשון נקבה. בפרט, נוצרו הדרגות החדשות "קצינת משפטים" ו"קצינת רפואה". בסוף שנת 2022, במסגרת תר"ש תנופה הוגדרה דרגה אקדמאית נוספת - קצין אקדמאי מיוחד (קא"ם), דרגה מקבילה לדרגת רס"ן שאליה מועלה קצין אקדמאי בשירות מילואים לאחר שירות של 5 שנים לפחות בדרגת קא"ב, כשהגיל המינימלי לקבלת הדרגה הוא 29. עדו הכט, ‏המקצוע הצבאי בין מקצוע אקדמי למקצוע מעשי, מערכות 446, 2012 יעקב צור, ‏חורים בהשכלה, מערכות 447, 2013 (תגובה) הוראות הפיקוד העליון, קצין מקצועי 3.0210, באתר צה"ל, 20 באוקטובר 1987 בג"ץ 6523/20 פלוני נ' צה"ל יועמ"ש אכ"א, ניתן ב־8 בנובמבר 2020 פקודת מטכ"ל 32.0220, חיילים בעלי השכלה אקדמית בשירות סדיר – תנאים להכשרה, שיבוץ וקידום, באתר צה"ל, 20 ביולי 1981 בוגרי עתודה יוכלו לשרת במקצועם אם נפלטו מקורס קצינים, עיתון "מעריב", 9.1.1979. כותפות למקצועות צבאיים - גם בלשון נקבה. רשימת התפקידים, באתר צה"ל, 12 במאי 2022 הסיכות והתגים הכי חדשים שהצטרפו לשורות צה"ל, באתר צה"ל, 22 במאי 2022 מעכשיו: הכירו את הדרגה החדשה - קא"ם, באתר צה"ל, ‏2 בנובמבר 2022 דרגה אקדמאית חדשה - קא"ם, באתר צה"ל, 2 בנובמבר 2022 לכבוד יום ההוקרה - תר"ש המילואים נחשף לראשונה, באתר צה"ל, 16 ביוני 2022
מוזיאון מסדר השחרור

מוזיאון מסדר השחרור (בצרפתית: Musée de l'Ordre de la Libération) הוא מוזיאון הממוקם בשדרת טור-מובורג 51, ברובע השביעי של העיר פריז בירת צרפת. המוזיאון מוקדש להיסטוריה של מסדר השחרור המסדר הלאומי השני בחשיבותו של צרפת (אחרי מסדר לגיון הכבוד). מסדר השחרור הוקם בשנת 1940 על ידי הגנרל שארל דה גול מנהיג צבא צרפת החופשית. בשנת 1967 הוקם המוזיאון במתחם האינווליד בסמוך למוזיאון הצבא. המוזיאון כולל שישה חדרי תצוגה בשטח כולל של 1,000 מ"ר המתעדים את ייסוד צבא צרפת החופשית, את תנועת ההתנגדות הצרפתית לכיבוש צרפת על ידי גרמניה הנאצית וכן כתבים של שארל דה גול, ותצוגה לזכר השואה. במוזיאון כ-4,000 מוצגים ובהם מדי צבא, כלי נשק, פרסומים ועלונים שפורסמו בצרפת הכבושה על ידי ארגוני ההתנגדות, משדרים וכן דגלים שונים שנתפסו על ידי צבא צרפת החופשית. מדיה וקבצים בנושא מוזיאון מסדר השחרור בוויקישיתוף אתר האינטרנט הרשמי של מוזיאון מסדר השחרור (בצרפתית ובאנגלית) מוזיאון מסדר השחרור, ברשת החברתית פייסבוק מוזיאון מסדר השחרור, ברשת החברתית אקס (טוויטר) מוזיאון מסדר השחרור, ברשת החברתית אינסטגרם מוזיאון מסדר השחרור, סרטונים בערוץ היוטיוב תיאור המוזיאון באתר Paris.org
MAC flooding

בתקשורת מחשבים, MAC flooding היא שיטה המחלישה את האבטחה ברשת מחשבים המחוברת באמצעות מתג (switch). ברשת המחוברת באמצעות מתג, המתג מחזיק טבלת CAM (קיצור של Content Addressable Memory) הממפה כל כתובת MAC ברשת לפורט פיזי במתג כדי לאפשר למתג לשלוח מידע למחשב היעד בלבד ולא לכלל הרשת כפי שמבוצע למשל ברשת המחוברת באמצעות רכזת (hub). באמצעות המיקוד בשליחה מושג יתרון הן מבחינת נפח התעבורה ברשת והן מבחינת האבטחה שהרשת מספקת, שכן כל מחשב נגיש לתעבורה שלו בלבד. בתקיפת MAC flooding סטנדרטית, המתג מוצף בחבילות מידע המכילות כל אחת כתובת MAC שונה בשדה המקור. כאשר המתג מקבל את החבילות האלו, הוא מוסיף לטבלה התאמה בין כתובות ה-MAC המזויפות לבין הפורט הפיזי של המחשב התוקף. בכך המחשב התוקף גורם למתג לשלוח את התעבורה המיועדת לכתובות MAC אלו לפורט הפיזי שלו וגם גורם למתג למלא את מרחב הזיכרון שלו כדי להכיל את כלל הרשומות החדשות. במידה והמתג אינו חסין לתקיפה זו, העומס שגורמת ההצפה של הזיכרון ברשומות מביא לכישלון באחזור כאשר המתג מנסה למצוא את הפורט הפיזי אליו הוא צריך לשלוח את חבילת המידע המבוקשת. במקרה שהמתג נכשל באחזור, הוא שולח את החבילה לכל הפורטים הפיזיים, בדומה לרכזת ובכך המחשב התוקף משיג את מטרתו ומקבל נגישות לכלל התעבורה ברשת באמצעות רחרחן (Sniffer) המופעל על מצב פרוץ (promiscuous mode). מתגים מתקדמים יותר יכולים להיות חסינים בפני שיטה זו על ידי הגבלת מספר כתובות ה-MAC שניתן לשייך לפורט פיזי אחד על גבי המתג. שיטה אחרת היא לזהות עומס פתאומי של כתובות MAC חדשות המוגדרות בפורט מסוים, ולנתק את הפורט הפיזי מהמתג תוך יצירת רשומות לוג מתאימות. ARP spoofing, הונאת DHCP - שתי שיטות נוספות המאפשרות הסנפת תעבורה של מחשב אחר ברשת מקומית.
שיקוף פורט

שיקוף פורט (באנגלית: Port Mirroring) היא הגדרה במתג (switch) המורה לו לשכפל את כל חבילות המידע של הרשת שעוברות דרך פורט פיזי מסוים או רשת מקומית וירטואלית מסוימת לפורט פיזי אחר המשמש לניטור. שיקוף פורט נדרש לרוב כדי לאפשר העברת תעבורה לרכיבי רשת הדורשים מעקב אחרי כלל התעבורה העוברת ברשת, דוגמת מערכת למניעת חדירות ומערכת לגילוי חדירות, או לחלופין מחשב המריץ רחרחן. להגדרה זו קיימים שמות נוספים הנמצאים בשימוש בקרב יצרניות המתגים: סיסקו מערכות מכנה זאת Switched Port Analyzer (ובקיצור: SPAN) 3Com מכנה זאת .Roving Analysis Port (בקיצור: RAP). להלן דוגמה להגדרת שיקוף פורט על גבי מתג של סיסקו. בשורת הפקודה הראשונה מוגדרים הפורטים לשיקוף (פורטים 0/1, 0/2 ו-0/3) ובשורת הפקודה השנייה מוגדר הפורט אליו יש לשכפל את התעבורה המתקבלת בפורטים אלו (פורט 0/4) תוך סימון התעבורה הזו כ-vlan1 המשמש לתיוג: Monitor session 1 source interface fastethernet 0/1, 0/2, 0/3 Monitor session 1 destination interface fastethernet 0/4 encap ingress vlan 1 כדי להציג את המצב הנוכחי של שיקוף הפורט ניתן להקיש את שורת הפקודה הבאה: show monitor session 1 דוגמה לשימוש ב-SPAN, סיסקו מערכות (באנגלית)
יהודית יחזקאלי

יהודית יחזקאלי היא עיתונאית ישראלית, כתבת "קול ישראל" ו"ידיעות אחרונות". יחזקאלי נולדה בחיפה. היא בעלת תואר ראשון בהוראה, מדע המדינה וחינוך. משמשת ככתבת "ידיעות אחרונות" משנת 1982, וכיום היא יו"ר ועד העיתונאים בעיתון. בנוסף, משנת 1989 היא משמשת ככתבת שטח ברשת ב' ובכאן ב,[דרוש מקור] כיום בתפקיד כתבת באזור השפלה. ב-2002 כתבה סדרת כתבות ובה עדויות חדשות על פרשת ילדי תימן, וזכתה על כך בפרס רוטרי לעיתונאות כתובה. יחזקאלי שימשה בתפקיד יו"ר זמנית של אגודת העיתונאים תל אביב למשך כ-3 חודשים (מפברואר 2012 עד מחצית מאי 2012), עד בחירתו של יו"ר קבוע לאגודה, רותם אברוצקי. נשואה ואם לשלושה בנים. מתגוררת כיום בגדרה. בעבר שימשה כדוברת המועצה המקומית ביישוב. יחזקאלי עוסקת גם בציור עשרות שנים, אוצרת תערוכות צילום וציור בבית העיתונאים בתל אביב, וב-2005 הציגה שם תערוכה מציוריה, בנושא נשים בהתנחלויות. יהודית יחזקאלי, באתר אגודת העיתונאים תל אביב קישור לסריקה של כתבתה של יהודית יחזקאלי על פרשת ילדי תימן יהודית יחזקאלי, ברשת החברתית פייסבוק מרב יודילוביץ', לראשונה, פרסי רוטרי לעיתונות, באתר ynet, 12 ביוני 2002 שירי נדב, "זמן תרבות", מתנחלות בראי הציור, באתר ynet, 1 בספטמבר 2005
ESO 510-G13

ESO 510-G13 היא גלקסיה ספירלית במרחק של כ-150 מיליון שנות אור מכדור הארץ, בקבוצת הכוכבים נחש מים. ענן האבק המשווני מעוקם במידה משמעותית, דבר היכול לציין ש-ESO 510-G13 הושפעה על ידי גלקסיה אחרת. אם זה המקרה, גלקסיה זו תספק הדגמה מצוינת לעיוותים שנגרמים על ידי גלקסיות המשפיעות זו על זו. הגלקסיה נבחנה ב-2001 על ידי טלסקופ החלל האבל. מדיה וקבצים בנושא ESO 510-G13 בוויקישיתוף ESO 510-G13, בבסיס הנתונים SIMBAD לגרמי שמיים אסטרונומיים
מוצי ספאקוב

מוצי ספאקוב ( ב(ברומנית) Moţi Spakov או במקורMotzi Spakow; ‏1905 - מרץ 1981),היה מתאגרף יהודי רומני, אלוף רומניה באיגרוף בין השנים 1923–1940, אחיו של מאמן האיגרוף מרקו ספאקוב. מוצי ספאקוב נולד בבוקרשט ולמד חשמלאות בבית הספר המקצועי Ciocanul (הפטיש - תרגום ייחודי ברומנית ל"מכבי") שברחוב דודשט, ברובע היהודי של בוקרשט. במקביל התאמן באיגרוף והשתתף בתחרות האיגרוף הרשמית הראשונה ב-1922. ב-1923 זכה באליפות רומניה למשקל כבד ושמר על תוארו עד 1940, כאשר משטר הלגיונרים אסר עליו להמשיך ולהתחרות בגלל היותו יהודי. דור שלם של צעירים העריץ אותו וסופרים הקדישו לו מקום בספריהם. ב-1947 עלה לארץ ישראל ומאוחר יותר היגר לאוסטרליה, שם נפטר בגיל 76. * Hary Kuller, Presa evreiască din România, Tritonic, Bucureşti - הארי קולר, העיתונות היהודית ברומניה, הוצאת טריטוניק, בוקרשט, עמוד 226 מדיה וקבצים בנושא מוצי ספאקוב בוויקישיתוף Spakov, Rumanian Boxer, Gives Up Title After Anti-jewish Riot שאול גרינשטיין, המתאגרף היהודי-רומני שנאבק בכל כוחו למען מולדתו, רק כדי לגלות שאין הוא רצוי בה עוד, בבלוג "הספרנים" של הספרייה הלאומית, 21.06.2017 פריט ארכיוני: מכתב מאת מוצי שפאקוב (ספאקוב) אל הרב הראשי של רומניה, יצחק נימירובר בעניין רצונו לעלות ארצה בספרייה הלאומית (רישום באנגלית) מכתב מאת מוצי שפאקוב אל הרב נימירובר משנת 1936 בספרייה הלאומית: ARC. 4* 1976 / 129 כתב העת הישראלי בשפה הרומנית, Minimum, גיליון מרץ 2009, ע' 36
מאיר בץ

מאיר בץ (רבינוביץ') (ו' בחשוון תרע"ז, 2 בנובמבר 1916 – יוני 1979) היה מפקד בפלמ"ח, מהנדס, ממפתחי הנגב וממתכנני תעלת הימים. בץ נולד באימפריה הרוסית ולמד בבית ספר במוסקבה טרם עלייתו לארץ. במאי 1929 עלה לארץ ישראל, ולמד בגימנסיה העברית רחביה. בשנת 1932 הצטרף לארגון "ההגנה", והפך למפקד נחלת יצחק. ב-1938 עבר קורס מפקדים בפיקודו של אורד צ'ארלס וינגייט והיה מדריך בקורס המ"כים הראשון של הפלמ"ח, שהתקיים בקריית ענבים. ב-1939 החל ללמוד הנדסה בטכניון. גם שם פעל בקרב הסטודנטים. הקים את גדוד החי"ש הירושלמי "ראשון ליהודה", וב-1941 הקים על בסיס אנשי "ראשון ליהודה", ועל פי הוראות יצחק שדה את פלוגה ו' ("הפלוגה הירושלמית") יחד עם ישראל ליברטובסקי. ב-1942 הדריך את "המחלקות המיוחדות" של הפלמ"ח בקורסי חבלה וצליפה ואף נועד עם המנהיג הכורדי מצטפא ברזאני על מנת לתאם מרד כורדי בתגובה למרד רשיד עאלי אל-כילאני. בשנת 1942, בעיצומה של החרדה מפני פלישה נאצית לארץ ישראל, היה בין מתכנני "תוכנית מצדה על הכרמל". בשנת 1945 היה מדריך ראשי של כוחות החי"ש הצעיר ("חץ"), שהפכו אחר כך לגדנ"ע. ב-1946 שימש כשליש לענייני תכנון של יעקב דורי. בסוף 1946 מונה להקים ולפקד על קיבוץ קדמה בשפלה הדרומית. בתקופת מלחמת העצמאות שירת בתפקיד קצין הנדסה של החי"ש בירושלים הנצורה והגיע לדרגת סגן-אלוף (אז דרגה אחת מתחת לדרגת אלוף) בחיל ההנדסה הישראלי שקם בתקופה זו. חמ"ל מבצע יבוס היה בביתו והוא היה אחראי על תכנון דרכים לאספקת צורכי תושבי ירושלים. ה"כוח" שבו הסתייע היה כוח מאולתר שכלל תלמידי ישיבה, מבוגרים שלא יכלו להילחם ואחרים שיכלו לסייע בביצור העיר. באוגוסט 1948 הפך לקצין ההנדסה של חזית ד' (דרום) והיה מעורב בפריצת הדרך לסיני במבצע חורב. בשנת 1950, לאחר המלחמה, החל לעבוד בבאר שבע לפיתוח הנגב כמהנדס מחוז הנגב. לאחר מכן, החל מ-1967 (ועד למותו ביוני 1979) שימש מהנדס מחוז הדרום של משרד הפנים. במהלך תפקידו כמהנדס מחוז הדרום קידם בץ פרויקטים לפיתוח הנגב, כגון פרויקט תעלת הימים, ויישוב הבדואים ביישובי קבע. ב-1957 יצא בשליחות משרד החוץ למזרח אסיה. במקביל לעיסוקיו כמהנדס, נהג לצייר את נופי הנגב וארץ ישראל, ובשנת 2004 נפתחה תערוכה מציוריו במרכז הבמה בגני תקווה. ציוריו גם מעטרים את הספר ""הגדה של שמות" מאת דליה לשמן. אלמנתו, שרה, הייתה ממפתחי מערכת החינוך בבאר שבע ומקימת בית הספר הראשון בעיר (כיום מקיף א'), ובשנת 2000 הוענק לה תואר יקירת באר שבע. בנו הוא החזאי אורי בץ. קריית מאיר בץ ובית מאיר בץ בבאר שבע, קרויים על שמו. מנחת עמק המצלבה מאיר בץ. האיש, פעלו וחזון תוכניותיו, הוצאה פרטית, 1981. מאיר בץ, באתר הפלמ"ח דן גזית, "חוזה הנגב", באתר "אבני גזית", 2 במאי 2017 מאיר בץ (1917-1979), דף שער בספרייה הלאומית אתר "Billiongraves"
מוזיאון קירי

מוזיאון קירי (בצרפתית: Musée Curie) הוא מוזיאון המציג את ההיסטוריה של המחקר בתחום הרדיולוגיה. המוזיאון ממוקם ברובע החמישי של העיר פריז, בירת צרפת, ברחוב פייר ומארי קירי, וקרוי על שמם של בני הזוג. המוזיאון הוקם בשנת 1934, זמן קצר לאחר מותה של מארי קירי, בקומת הקרקע של ביתן קירי במכון הרדיום (Institut du Radiu). המקום נבנה בין השנים 1911–1914 ובין השנים 1914–1934 שימש כמעבדתה של מארי קירי. במעבדה זו בתה של קירי אירן ז'וליו-קירי ובעלה של אירן - פרדריק ז'וליו-קירי גילו רדיואקטיביות מלאכותית - גילוי שבעטיו זכו בפרס נובל לכימיה בשנת 1935. המוזיאון מציג את הרדיואקטיביות, תכונותיה ושימושיה, בייחוד תוך מתן דגש על שימושים רפואיים, וכן מציג את הכלים בהם נעשה שימוש בראשית המאה בחקר הרדיואקטיביות. כמו כן במוזיאון אוסף של תמונות ומסמכים של בני משפחת קירי. מדיה וקבצים בנושא מוזיאון קירי בוויקישיתוף אתר האינטרנט הרשמי של מוזיאון קירי (בצרפתית) מוזיאון קירי, ברשת החברתית אקס (טוויטר) מוזיאון קירי, סרטונים בערוץ היוטיוב
בץ

האם התכוונתם ל... אורי בץ – חזאי מזג אוויר ישראלי בץ – בובת צב שכיכבה בתוכנית הילדים הישראלית פרפר נחמד וילהלם בץ (Batz) – טייס קרב ואלוף הפלות גרמני מאיר בץ – מפקד בפלמ"ח, ממפתחי הנגב וממתכנני תעלת הימים שרה בץ – אשת חינוך ישראלית בץ'
אזבסטוזיס

אזבסטוזיס היא מחלת ריאה מקבוצת אבקת הריאות שנמצאה לראשונה בעובדי מספנה, האזבסטוזיס נגרם כתוצאה מצלקות על גבי רקמת הריאה שנגרמות בגלל ניסיון גוף האדם להיפטר מחלקיק האזבסט על ידי מסיסותו בחומצה. דרך פעולה זו אינה עוזרת. הרקמה המצולקת נעשית מקיפה ורבה במידה שבסופו של דבר, גורמת לנזק בלתי הפיך לריאה והפסקת פעולותיה. למחלת האזבסטוזיס לוקח בין 10–30 שנה להתפתח בגוף האדם. עד השנים האחרונות, אזבסט היה חומר שכיח בבניה (כיום אסור לשימוש לאור רעילותו הרבה כאמור לעיל). סיבי האזבסט הם סיליקטים המייצרים סיבים שגורמים לנזקים משמעותיים. ניתן לזהות סיבי אזבסט זהובים, עטופי ברזל, בשטיפה ברונכיאלית - חלק מהסיבים פיברוגניים יותר, וחלק פחות (סיבים מסוג amphibole מסוכנים וקרצינוגניים יותר- סיבי ברזל, לעומת סיבים מסוג chrisotile אשר עשויים מגנזיום-סיליקאט). הסיבים מעודדים הפרשה של רדיקלים חופשיים על ידי תאי הדלקת וכך מעלים סיכוי להתפתחות מחלות שונות. מחלת האזבסטוזיס מתאפיינת בפיברוזיס אינטרסטיציאלית דיפוזית, המאופיין בגופיפי אזבסט- אלו הם גופיפים סיביים, חומים ומוארכים, בהם שקע חומר חלבוני וברזל. בדומה לסיליקוזיס, המקרופאגים מנסים לבלוע את סיבי האזבסט ומשחררים מתווכים כימיים הגורמים לתגובות דלקתיות, אולם בעוד שבסיליקוזיס יש פתולוגיה נודולרית של קשריות, באזבסטוזיס התמונה היא דיפוזית. אבקת הריאות סיליקוזיס אלומינוזיס מדיה וקבצים בנושא אזבסטוזיס בוויקישיתוף אזבסטוזיס, באתר אנציקלופדיה בריטניקה (באנגלית) Learn About Asbestos Asbestos Lung Disease ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תלם אמונה

תלם אמונה הייתה מפלגה שהוקמה לקראת הבחירות לכנסת ה-14 על ידי חבר הכנסת הרב יוסף עזרן. הרב עזרן פרש ממפלגת ש"ס בשלהי הכנסת השלוש עשרה והיה לח"כ יחיד. לקראת הבחירות לכנסת ה-14 שהתקיימו ב-1996 הודיע הרב עזרן על התמודדותו לכנסת בראשות מפלגת תלם אמונה. במקום השני ברשימה הוצב הרב יחזקאל אסחייק. המפלגה, שנתמכה על ידי הרב הליטאי שמואל אוירבך,[דרוש מקור] קיבלה 12,737 קולות ולא עברה את אחוז החסימה. בפרסומי תעמולת הבחירות של המפלגה נטען שהיא נתמכת על ידי הרב חיים קניבסקי. מודעת בחירות של המפלגה הספרייה הלאומית, מספר פריט 700129444
שידור חוזר (תקשורת מחשבים)

בתקשורת מחשבים, שידור חוזר (באנגלית: Retransmission) הוא שליחה חוזרת של חבילת מידע שאבדה או נפגמה במהלך ניסיון העברתה. זהו אחד ממנגנוני היסוד של פרוטוקולי תקשורת רבים המספקים שירות העברת מידע אמין כגון TCP. רשת מחשבים סטנדרטית נחשבת כלא אמינה שכן היא לא מבטיחה דבר בנוגע להשהייה, פגימה או איבוד של חבילות מידע. כמו כן היא גם עלולה להעביר את חבילות המידע האלו בסדר הלא נכון. כדי להתמודד עם חוסר האמינות ברמת הרשת, פרוטוקולים שמספקים שירות העברת מידע אמין משתמשים במנגנון הודעות הכולל מספור, יכולת אימות תוכן (באמצעות סיכום ביקורת למשל) ואישורי קבלה (acknowledgments). במידה ואחד הסיכונים שברשת אכן התממש, השולח מזהה זאת ומבצע שידור חוזר של חבילת המידע. שידור חוזר מתבסס על עיקרון פשוט - השולח יחזיק עותק של חבילת המידע עד שיתקבל האישור מהמקבל. השידור החוזר של החבילה יתרחש במקרים הבאים: השולח לא מקבל אישור כעבור פרק זמן המוגדר בפרוטוקול. השולח מזהה חריגה מחלון השידור (זיהוי out of band). המקבל הממתין למידע מודיע במפורש לשולח שההודעה לא התקבלה. המקבל יודע שהמידע התקבל פגום, ומודיע על כך במפורש לשולח.
לזר

האם התכוונתם ל... אישים ששמם לזר: לזר הוא שם פרטי ושם משפחה מזרח אירופי וצרפתי שמקורו בשם הפרטי אלעזר. לזר הסרבי – נזיר אורתודוקסי סרבי שהמציא ובנה בקרמלין במוסקבה את השעון המכני הציבורי הראשון הידוע ברוסיה בשנת 1404 לזר חרבליאנוביץ' – נסיך וגבור לאומי סרבי, קדוש של הכנסייה האורתודוקסית הסרבית אישים ששם משפחתם לזר: אמיר לזר – טייס וקצין בצה"ל ברל לזר – רבה הראשי של רוסיה ונשיא איחוד הקהילות היהודיות ברוסיה ברנאר לזר – פובליציסט ופילוסוף יהודי צרפתי גיולה לזאר – כדורגלן ומאמן הונגרי דוד לאזר – עיתונאי ישראלי חיים לזר-ליטאי – פרטיזן והיסטוריון משה לזר (רופא) – רופא ישראלי, מנהל בית החולים רמב"ם בשנים 1963–1975 משה לזר (חוקר ספרות ותיאטרון) – חוקר ספרות ותיאטרון ישראלי שחר לזר – כדורסלן ישראלי שרה אוסצקי-לזר – היסטוריונית ישראלית תמר בורנשטיין-לזר – סופרת ילדים ישראלית אחר: תחנת סן לאזאר – תחנת רכבת מפורסמת בפריז בירת צרפת
נווה

האם התכוונתם ל... נווה (מושב) – מושב השייך למועצה אזורית אשכול, שהוקם עבור מפוני עצמונה (גוש קטיף) נווה (עיר בסוריה) מגדל נוה נוף אישים: אבנר נווה – תת-אלוף, טייס ואלוף הפלות בחיל האוויר הישראלי אייל נווה – פרופסור להיסטוריה באוניברסיטת תל אביב ובסמינר הקיבוצים בן ציון נוה – מנכ"ל רפאל וראש מפא"ת הראשון דני נוה – חבר הכנסת מטעם הליכוד ושר בממשלות ישראל חיים נווה – טייס קרב ישראלי בעל עיטור המופת, עמד בראש להק מודיעין יאיר נוה – אלוף בצה"ל, מפקד פיקוד המרכז יוסף נוה – ארכאולוג, פרופסור אמריטוס לאפיגרפיה ולפלאוגרפיה שמית במכון לארכאולוגיה באוניברסיטה העברית בירושלים יעקב נווה – מוזיקאי וזמר ישראלי, יושב ראש ועדת הזמר העברי באמ"י שמעון נוה – תת-אלוף בצה"ל. הקים ועמד בראשו של המלת"ם (המכון לחקר תורת המערכה) בצה"ל נדב נוה – קומיקאי, סופר, צלם, שחקן, יוזם וחבר באנדרדוס. נו (פירושונים) נאוה (פירושונים)